Hvorfor hænger alkohol og fertilitet så uløseligt sammen?
Der er meget, der skal spille sammen i en kvindes krop for, at hun kan blive gravid, og der er mange udefrakommende faktorer, der kan påvirke processen. Grunden til at dit alkoholindtag måske har betydning for, hvorvidt du kan blive gravid eller ej, er, at kvindens hormonbalance er meget letpåvirkelig og derfor også påvirkes af selv en lille smule alkohol. Det kan resultere i manglende eller uregelmæssig menstruation og ægløsning, der er forudsætningen for, at en graviditet kan opstå.
Det er dog ikke kun kvindens fertilitet, der påvirkes af alkohol. Også mandens sædkvalitet er udsat, når alkoholindtaget er for højt, og han vil derfor have sværere ved at kunne gøre en kvinde gravid, end hvis han ikke drak alkohol.